# **Информационен бюлетин на Съвета по международни счетоводни стандарти (IASB) и Съвместен информационен бюлетин на Съвета по международни счетоводни стандарти (IASB) и Съвета на САЩ по финансово-счетоводни стандарти (FASB) – юни 2018 г.**

Настоящият бюлетин на Съвета по международни счетоводни стандарти (IASB) представя предварителните решения на Съвета. Окончателните решения на Съвета по международни счетоводни стандарти относно МСФО стандарти (IFRS® Standards), Изменения и Разяснения (IFRIC® Interpretations) се подлагат на официално гласуване, съгласно предвиденото в *Ръководството по регламентираната процедура* на Фондация МСФО (IFRS® Foundation) и Комитета по разясненията на МСФО (IFRS Interpretation Committee).

В периода 20 – 21 юни 2018 година Съветът по международни счетоводни стандарти (IASB) проведе публични заседания в офисите на Фондация МСФО в Лондон, Великобритания.

Темите, по реда на обсъждането им, включваха:

* [Инициатива за оповестяване (Принципи на оповестяването, Целеви преглед на оповестяванията на ниво стандарти, Дефиниция за ниво на същественост)](https://www.ifrs.org/news-and-events/updates/iasb-updates/june-2018/#1)
* [Динамично управление на риска](https://www.ifrs.org/news-and-events/updates/iasb-updates/june-2018/#2)
* [Изследователска програма: актуална информация](https://www.ifrs.org/news-and-events/updates/iasb-updates/june-2018/#3)
* Реформа на междубанковите лихвени проценти ([IBOR): предложение за изследователски проект](https://www.ifrs.org/news-and-events/updates/iasb-updates/june-2018/#4)
* [Основни финансови отчети](https://www.ifrs.org/news-and-events/updates/iasb-updates/june-2018/#5)
* [Застрахователни договори](https://www.ifrs.org/news-and-events/updates/iasb-updates/june-2018/#6)
* [Прилагане](https://www.ifrs.org/news-and-events/updates/iasb-updates/june-2018/#7)
* [Актуална информация от Консултативната група по ислямски финанси](https://www.ifrs.org/news-and-events/updates/iasb-updates/june-2018/#8)
* [Бизнес комбинации под общ контрол](https://www.ifrs.org/news-and-events/updates/iasb-updates/june-2018/#9)

Наред с това, на 19 юни 2018 година Съветът по международни счетоводни стандарти (IASB) проведе в офисите на Фондация МСФО в Лондон съвместно заседание със Съвета на САЩ по финансово-счетоводни стандарти (FASB).

Темите, по реда на обсъждането им, включваха:

* Отчитане по сегменти
* Основни финансови отчети
* Обща рамка за оповестявания / Инициатива за оповестяване
* Оценяване по справедлива стойност
* Репутация и обезценка
* Прилагане (Приходи, Лизинг)
* Актуална информация по всички останали проекти, които не са разгледани на друго основание

**Допълнителна информация**

Предстоящи заседания на Съвета по международни счетоводни стандарти (IASB):

* 21–25 май 2018 г.
* 18–22 юни 2018 г.
* 16–20 юли 2018 г.

**Заседание на Съвета по международни счетоводни стандарти (IASB)**

**Инициатива за оповестяване - Принципи на оповестяването, Целеви преглед на оповестяванията на ниво стандарти и Дефиниция за ниво на същественост (Документ по програмата 11)**

На 20 юни 2018 г. Съветът по международни счетоводни стандарти (IASB) проведе заседание, за да:

1. направи преглед на взаимовръзката и разграничението между проектите, посветени на по-доброто комуникиране при финансовото отчитане;
2. обсъди насоки, които Съветът по международни счетоводни стандарти (IASB) да използва, когато в бъдеще разработва и изготвя проектите на изискванията за оповестяване, по-конкретно, процедурата на Съвета по международни счетоводни стандарти (IASB) за разработване на съдържанието на целите и изискванията за оповестяване;
3. направи преглед на краткия списък със стандарти, които Съветът по международни счетоводни стандарти (IASB) би могъл да подбере за своя целеви преглед на оповестяванията на ниво стандарти; и
4. проведе повторни обсъждания във връзка с предложените изменения в дефиницията за ниво на същественост и разяснителните параграфи към тази дефиниция.

***Проекти, посветени на по-доброто комуникиране при финансовото отчитане* (Документ по програмата 11A)**

Съветът по международни счетоводни стандарти (IASB) реши в порядък на работна хипотеза, че съществуващата понастоящем взаимовръзка и разграничение между проектите, посветени на по-доброто комуникиране при финансовото отчитане, са целесъобразни.

Всичките четиринадесет членове на Съвета по международни счетоводни стандарти (IASB) изразиха съгласие с това решение.

***Насоки за Съвета по международни счетоводни стандарти (IASB) —общ преглед*(Документ по програмата 11Б)**

Съветът по международни счетоводни стандарти (IASB) обсъди обобщение на предложения от екипа на Съвета подход във връзка с предоставянето през следващите месеци на вниманието на Съвета на анализ и препоръки. От Съвета не бе поискано да взема каквито и да е решения.

***Насоки за Съвета по международни счетоводни стандарти (IASB) — разработване на изисквания за оповестяване* (Документ по програмата 11В)**

Съветът по международни счетоводни стандарти (IASB) реши в порядък на работна хипотеза, че когато в бъдеще Съветът разработва цели и изисквания за оповестяване, член на екипа по Таксономията на МСФО ще бъде назначаван в ролята на консултант по всеки от активните проекти на Съвета по международни счетоводни стандарти (IASB). Това взето в порядък на работна хипотеза решение ще съставлява част от проекто-насоките за Съвета по международни счетоводни стандарти (IASB), след съответното тестване в рамките на проекта относно целевия преглед на оповестяванията на ниво стандарти. Екипът по Таксономията на МСФО ще бъде ангажиран, за да помогне на екипите по проектите по-добре да разберат и оценят:

1. съществуващите понастоящем цели и изисквания за оповестяване;
2. проблемни въпроси, с които заинтересованите страни се сблъскват във връзка със съществуващите понастоящем цели и изисквания за оповестяване;
3. потенциални проблемни въпроси във връзка с предложения за оповестявания;
4. дали предложенията за оповестявания биха могли да бъдат инкорпорирани в МСФО таксономията;
5. взаимовръзката между предложенията за оповестявания, съществуващата понастоящем обща практика на отчитане, МСФО стандартите и съпътстващите материали, като например, насоки за приложение и примери за илюстрация;
6. дали предложенията за оповестявания са „неутрални от гледна точка на технологиите”; и
7. становищата, получени като обратна информация от заинтересованите страни във връзка с параграфи (а)–(е) по-горе.

Всичките четиринадесет членове на Съвета по международни счетоводни стандарти (IASB) изразиха съгласие с това решение.

Съветът по международни счетоводни стандарти (IASB) реши в порядък на работна хипотеза, че допълнително ще разработи подход в пет стъпки във връзка с разработването на целите и изискванията за оповестяване. Това ще включва вземане под внимание на целите и изискванията за оповестяване на всички етапи на даден проект посредством:

1. Стъпка 1 — получаване на разбиране за проблемните въпроси;
2. Стъпка 2 — получаване на разбиране какво искат заинтересованите страни и причините за това;
3. Стъпка 3 — получаване на разбиране относно това какви оповестявания биха се изисквали в подкрепа на предложените изисквания за признаване и оценяване;
4. Стъпка 4 — извършване на анализ на съотношението разходи - ползи; и
5. Стъпка 5 — получаване на разбиране и документиране на ефекта от предложените цели и изисквания за оповестяване.

Тринадесет от членовете на Съвета по международни счетоводни стандарти (IASB) изразиха съгласие, а един - несъгласие с това решение.

***Избор на стандарт или стандарти* (Документ по програмата 11Г)**

Съветът по международни счетоводни стандарти (IASB) бе запознат с обобщение на работата, извършена от екипа, във връзка с избора на един или два стандарта за целевия преглед на оповестяванията на ниво стандарти. Съветът по международни счетоводни стандарти (IASB) обсъди обратната информация, получена към момента, във връзка с краткия списък със стандарти. От Съвета по международни счетоводни стандарти (IASB) не бе поискано да взема каквито и да е решения.

***Дефиниция за ниво на същественост—повторни обсъждания и разисквания по проекта* (Документ по програмата 11Д)**

Съветът по международни счетоводни стандарти (IASB) реши в порядък на работна хипотеза да потвърди предложеното изменение за включване на концепцията за „прикриване на информация”в основната дефиниция за ниво на същественост. Съветът по международни счетоводни стандарти (IASB) реши също така в порядък на работна хипотеза да замени предложената редакция на текста, поясняващ „прикриване на информация” в пояснителните параграфи с по-ясно описание и примери.

Тринадесет от четиринадесетте членове на Съвета по международни счетоводни стандарти (IASB) изразиха съгласие, а един - несъгласие с това решение.

Съветът по международни счетоводни стандарти (IASB) реши в порядък на работна хипотеза да потвърди предложеното изменение/изменения:

1. които хармонизират терминологията в дефиницията за ниво на същественост с терминологията в Концептуалната рамка за финансово отчитане; и
2. които ще заменят термина „биха могли да повлияят” с „би могло разумно да се очаква да повлияят” в дефиницията за ниво на същественост.

Всичките четиринадесет членове на Съвета по международни счетоводни стандарти (IASB) изразиха съгласие с това решение.

Съветът по международни счетоводни стандарти (IASB) реши в порядък на работна хипотеза да замени дефиницията за ниво на същественост в МСС 8 *Счетоводна политика, промени в счетоводните приблизителни оценки и грешки* с препратка към дефиницията за ниво на същественост и пояснителните параграфи в МСС 1 *Представяне на финансови отчети*.

Тринадесет от четиринадесетте членове на Съвета по международни счетоводни стандарти (IASB) изразиха съгласие, а един - несъгласие с това решение.

Съветът по международни счетоводни стандарти (IASB) реши в порядък на работна хипотеза датата на влизане в сила на измененията да бъде за годишни периоди, започващи на или след 1 януари 2020 година с разрешено по-ранно прилагане.

Всичките четиринадесет членове на Съвета по международни счетоводни стандарти (IASB) изразиха съгласие с това решение.

Съветът по международни счетоводни стандарти (IASB) реши в порядък на работна хипотеза, че към момента няма да бъдат предприемани допълнителни действия в отговор на обратната информация относно:

1. използването на термините „несъществен” и „не е съществен”;
2. различните употреби на термина „съществен” в МСФО стандартите; и
3. включването на каквато и да е част от Изложението за практика относно нивото на същественост в МСС 1 или Концептуалната рамка, включително чрез препратка.

Всичките четиринадесет членове на Съвета по международни счетоводни стандарти (IASB) изразиха съгласие с това решение.

*Следващ етап*

Съветът по международни счетоводни стандарти (IASB) очаква на следващи свои заседания да продължи с обсъжданията си относно това кой стандарт или кои стандарти да избере за целевия преглед на оповестяванията на ниво стандарти и насоките, които Съветът по международни счетоводни стандарти (IASB) да използва, когато разработва или изготвя проектите на изискванията за оповестяване.

Съветът по международни счетоводни стандарти (IASB) очаква да направи преглед на регламентираната процедура във връзка с проекта, посветен на нивото на същественост, и при необходимост да обсъди въпроси, нуждаещи се от уточняване на бъдещо свое заседание.

**Динамично управление на риска (Документ по програмата 4)**

На 20 юни 2018 година Съветът по международни счетоводни стандарти (IASB) проведе заседание, за да обсъди изследователския проект, посветен на динамичното управление на риска. Документ по програмата 4A предоставя обобщение на проведените до настоящия момент обсъждания единствено с информационна цел.

***Деривативи, използвани за целите на динамичното управление на риска*(Документ по програмата 4Б)**

Съветът по международни счетоводни стандарти (IASB) обсъди деривативните финансови инструменти, които ще бъдат разгледани в рамките на първата фаза на проекта, посветен на динамичното управление на риска. Съветът по международни счетоводни стандарти (IASB) обсъди също така и определянето и преустановяване на определянето на деривативи. Съветът по международни счетоводни стандарти (IASB) реши в порядък на работна хипотеза:

1. моделът на динамично управление на риска следва да позволява използването на лихвени суапове, включително базисни суапове и суапове с отложен старт, в допълнение към споразуменията за форуърдни проценти;
2. опциите ще бъдат разгледани в рамките на втората фаза на модела в зависимост от получената обратна информация;
3. моделът на динамично управление на риска следва да изисква формално определяне и документиране на деривативите; и
4. моделът на динамично управление на риска следва да изисква всички определени деривативи да имат контрагент, който да е външен по отношение на отчитащото се предприятие.

Всичките четиринадесет членове на Съвета по международни счетоводни стандарти (IASB) изразиха съгласие с това решение.

***Финансови резултати от дейността (Документ по програмата 4В)***

Документ по програмата 4В поставя началото на дискусията относно финансовите резултати от дейността в контекста на счетоводния модел на динамично управление на риска. Съветът по международни счетоводни стандарти (IASB) реши в порядък на работна хипотеза следното:

1. Перфектно хармонизиране се постига, когато профилът на активите, разгледан съвместно с определените деривативи, се равнява на целевия профил. Всичките четиринадесет членове на Съвета по международни счетоводни стандарти (IASB) изразиха съгласие с това решение.
2. Резултатите, отчитани в отчета за печалбата или загубата, следва да отразяват целевия профил на предприятието в случая на перфектно хармонизиране. Отсрочването и рекласифицирането представляват механизмите, посредством които счетоводният модел на динамично управление на риска гарантира, че отчетът за печалбата или загубата отразява целевия профил на предприятието. Тринадесет от четиринадесетте членове на Съвета по международни счетоводни стандарти (IASB) изразиха съгласие с това решение, а един се въздържа.
3. Рекласифицирането следва да се извършва в рамките на времевия хоризонт на целевия профил, така че, заедно с профила на активите, резултатите, отчитани в отчета за печалбата или загубата, да отразяват целевия профил на предприятието. Всичките четиринадесет членове на Съвета по международни счетоводни стандарти (IASB) изразиха съгласие с това решение.
4. За да прилагат счетоводния модел на динамично управление на риска, предприятията трябва да докажат съществуването на продължаваща икономическа взаимовръзка, но моделът няма да предлага правило или тест за ясно разграничаване. В допълнение, Съветът по международни счетоводни стандарти (IASB) даде указания на екипа допълнително да разшири термина „икономическа взаимовръзка“, за да посочи, че счетоводният модел на динамично управление на риска изисква повече от „по-добро хармонизиране“. Всичките четиринадесет членове на Съвета по международни счетоводни стандарти (IASB) изразиха съгласие с това решение.
5. Ако предприятието избере да преустанови прилагането на счетоводния модел на динамично управление на риска, а паричните потоци от определените активи и пасиви продължават да съществуват и все още се очаква да бъдат осъществявани по-нататъшни сделки, сумата, призната в друг всеобхватен доход, следва да бъде рекласифицирана в течение на срока на целевия профил така, че, заедно с профила на активите, резултатите, отчетени в отчета за печалбата или загубата, да отразяват целевия профил на предприятието. Всичките четиринадесет членове на Съвета по международни счетоводни стандарти (IASB) изразиха съгласие с това решение.

По отношение на принципа, че рекласифицирането следва да се осъществява в течение на времевия хоризонт на целевия профил, Съветът по международни счетоводни стандарти (IASB) повдигна въпроса дали суми биха могли да бъдат отсрочвани за срок, надвишаващ договорния падеж на дериватива. Предложеният механизъм—приближаване на стойността към номинала с изтичане на срока по отношение на дериватива, съчетан с рекласифициране на начислените лихви в отчета за печалбата или загубата—би гарантирал, че никакво салдо няма да бъде разсрочвано отвъд договорния падеж на дериватива.

*Следващ етап*

На бъдещи свои заседания Съветът по международни счетоводни стандарти (IASB) планира да продължи с обсъжданията на резултатите от дейността в контекста на счетоводния модел на динамична управление на риска.

**Актуална информация за изследователската програма (Документ по програмата 8)**

На 20 юни 2018 година Съветът по международни счетоводни стандарти (IASB) проведе заседание, за да бъде запознат с актуална информация относно новите моменти в изследователската си програма след февруари 2018 година. (Информация относно работната програма на Съвета по международни счетоводни стандарти (IASB), включително изследователската програма на Съвета по международни счетоводни стандарти (IASB), е [достъпна](https://www.ifrs.org/projects/work-plan/) тук.)

От Съвета по международни счетоводни стандарти (IASB) не бе поискано да взема решения.

*Следващ етап*

Съветът по международни счетоводни стандарти (IASB) очаква да бъде запознат със следващата актуална информация относно изследователската си програма след около три или четири месеца.

**Реформата на междубанковите лихвени проценти и ефектът върху финансовото отчитане (Документ по програмата 19)**

На 20 юни 2018 г. Съветът по международни счетоводни стандарти (IASB) проведе заседание, за да обсъди предложение за изследователски проект във връзка с реформата на междубанковите лихвени проценти (IBOR) и ефекта й върху финансовото отчитане.

Съветът по международни счетоводни стандарти (IASB) отбеляза спешната необходимост от реформиране на междубанковите лихвени проценти и реши да добави изследователски проект по тази тема към активната си изследователска програма.

Всичките четиринадесет членове на Съвета по международни счетоводни стандарти (IASB) изразиха съгласие с това решение.

*Следващ етап*

На бъдещи свои заседания Съветът по международни счетоводни стандарти (IASB) ще обсъди предварителните констатации във връзка с проекта.

**Основни финансови отчети (Документ по програмата 21)**

На 21 юни 2018 г. Съветът по международни счетоводни стандарти (IASB) проведе заседание, за да обсъди:

1. Анализ на областите от проекта, в които решенията на Съвета, взети в порядък на работна хипотеза, приложими по отношение на нефинансови предприятия, биха могли да бъдат приложени с малко или никакви изменения спрямо финансови предприятия, включително решенията относно:
	1. Оценките на ръководството за резултатите от дейността;
	2. Агрегиране и дезагрегиране; и
	3. Друг всеобхватен доход.
2. Анализ на областите от проекта, в които Съветът ще трябва да коригира взетите в порядък на работна хипотеза решени, за да ги приложи спрямо финансовите предприятия, включително решенията относно:
	1. Печалба преди финансиране и данъци върху дохода;
	2. Приходи и разходи от инвестиции; и
	3. Отчет за паричните потоци.
3. Обобщение на изследователската работа във връзка с практиките за отчитане по отношение на извадка от финансови предприятия.

От Съвета по международни счетоводни стандарти (IASB) не бе поискано да взема решения.

**Застрахователни договори (Документ по програмата 2)**

На 21 юни 2018 г. Съветът по международни счетоводни стандарти (IASB) проведе заседание, за да обсъди възможни незначителни изменения в МСФО 17 *Застрахователни договори* като част от годишните подобрения, извършвани от Съвета по международни счетоводни стандарти (IASB) в МСФО стандартите.

***Годишни подобрения* (Документ по програмата 2A)**

Съветът по международни счетоводни стандарти (IASB) реши в порядък на работна хипотеза да предложи следните незначителни изменения в МСФО 17 (и други стандарти, изменени с МСФО 17):

* Да измени терминологията в параграф 27 от МСФО 17, за да включи парични потоци от придобиване на застраховка, отнасящи се до застрахователни договори в групата, които все още предстои да бъдат издадени. Всичките четиринадесет членове на Съвета по международни счетоводни стандарти (IASB) изразиха съгласие с това решение.
* Да измени терминологията в параграф 28 от МСФО 17, за да постигне предвидения момент във времето за признаване на договори в рамките на групата. Всичките четиринадесет членове на Съвета по международни счетоводни стандарти (IASB) изразиха съгласие с това решение.
* Да отстрани изискванията, които биха могли да доведат до двойно броене на корекцията за риск по отношение на нефинансов риск в оповестяванията на равнението в застрахователните договори и анализ на приходите. Всичките четиринадесет членове на Съвета по международни счетоводни стандарти (IASB) изразиха съгласие с това решение.
* Да коригира терминологията в оповестяванията на анализа на чувствителността. Всичките четиринадесет членове на Съвета по международни счетоводни стандарти (IASB) изразиха съгласие с това решение.
* Да изключи бизнес комбинациите под общ контрол от обхвата на изискванията по отношение на бизнес комбинациите в МСФО 17. Всичките четиринадесет членове на Съвета по международни счетоводни стандарти (IASB) изразиха съгласие с това решение.
* Да измени МСФО 3 *Бизнес комбинации* така, че изменението, направено с МСФО 17 относно класификацията на застрахователните договори да се прилага перспективно. Всичките четиринадесет членове на Съвета по международни счетоводни стандарти (IASB) изразиха съгласие с това решение.
* Да измени МСФО 7 *Финансови инструменти: оповестяване*, МСФО 9 *Финансови инструменти* и МСС 32 *Финансови инструменти: представяне,* за да постигне предвидения обхват на тези стандарти за финансови инструменти и обхвата на МСФО 17, по-специално по отношение на държаните застрахователни договори. Всичките четиринадесет членове на Съвета по международни счетоводни стандарти (IASB) изразиха съгласие с това решение.
* Да добави обяснение, че в Пример 9 от Примерите за илюстрация към МСФО 17, стойността във времето на гаранцията се променя с течение на времето. Всичките четиринадесет членове на Съвета по международни счетоводни стандарти (IASB) изразиха съгласие с това решение.

***Годишни подобрения относно единиците покритие* (Документ по програмата 2Б)**

Съветът по международни счетоводни стандарти (IASB) реши в порядък на работна хипотеза да предложи да поясни дефиницията на периода на покритие по отношение на застрахователни договори с характеристики на пряко участие в разпределението на печалбата. Предложеното изменение ще пояснява, че периодът на покритие за такива договори включва периодите, в които предприятието предоставя услуги, свързани с инвестиции. Тринадесет от четиринадесетте членове на Съвета по международни счетоводни стандарти (IASB) изразиха съгласие, а един - несъгласие с това решение.

*Следващ етап*

Съветът по международни счетоводни стандарти (IASB) ще предложи тези изменения в следващата публикация на годишните подобрения на МСФО стандартите. Моментът, в който ще бъдат предложени годишните подобрения ще зависи от идентифицирането на други въпроси, които да бъдат включени в следващото издание.

На бъдещо свое заседание Съветът по международни счетоводни стандарти (IASB) ще продължи с обсъжданията относно МСФО 17.

**Прилагане (Документ по програмата 12)**

***Наличие на възстановяване на средства—Изменения в КРМСФО 14***

Съветът по международни счетоводни стандарти (IASB) бе запознат с актуална информация относно работата, извършена във връзка с предложените изменения в КРМСФО 14 МСС 19—*Таван на актив по план с дефинирани доходи, изискване за минимално фондово финансиране и взаимодействие между тях*, и обсъди следващите стъпки във връзка с този проект.

Не бяха вземани никакви решения.

*Следващ етап*

На бъдещо свое заседание Съветът по международни счетоводни стандарти (IASB) ще продължи с обсъжданията си.

**Актуална информация от Консултативната група по ислямски финанси (Документ по програмата 28)**

На 21 юни 2018 г. Съветът по международни счетоводни стандарти (IASB) проведе заседание, за да обсъди актуална информация относно заседанието на Консултативната група по ислямски финанси, проведено в Дубай през март 2018 г. От Съвета по международни счетоводни стандарти (IASB) не бе поискано да взема решения.

Вижте повече за [Консултативната група по ислямски финанси](https://www.ifrs.org/groups/islamic-finance-consultative-group/).

**Бизнес комбинации под общ контрол (Документ по програмата 23)**

На 21 юни 2018 година Съветът по международни счетоводни стандарти (IASB) проведе заседание, за да обсъди изследователския проект, посветен на Бизнес комбинации под общ контрол.

Съветът по международни счетоводни стандарти (IASB) продължи започнатите по време на заседанията от април и май 2018 г. обсъждания на подходите на база текуща стойност по отношение на бизнес комбинации под общ контрол, които засягат неконтролиращи акционери.

Съветът по международни счетоводни стандарти (IASB) даде указания на екипа да разработи подход, базиран на метода на придобиването, изложен в МСФО 3 *Бизнес комбинации* и да разгледа въпроса дали и как този метод следва да бъде изменен, така че да предостави най-полезна информация относно бизнес комбинациите под общ контрол, които засягат неконтролиращите акционери. Възможните изменения биха могли да включват изисквания получаващото предприятие да извърши едно или повече от следните:

1. Да предостави допълнителни оповестявания;
2. Да признае всяко превишение над придобитите разграничими нетни активи като вноска в собствения капитал, вместо да признава това превишение като печалба; или
3. Да признае всяко превишение в насрещната престация като разпределение от собствения капитал вместо имплицитно да го включва в първоначалното оценяване на репутацията. Това превишение би могло да бъде оценено, например, чрез сравняване със справедливата стойност на придобития бизнес (наречено „таванен подход” в Документ по програмата 23) или чрез прилагане на механизма на тестването за обезценка в МСС 36 *Обезценка на активи* (наречено „преработен таванен подход” в Документ по програмата 23).

Всичките четиринадесет членове на Съвета по международни счетоводни стандарти (IASB) изразиха съгласие с това решение.

Съветът по международни счетоводни стандарти (IASB) реши да не проучва „подхода на пълната справедлива стойност”. Съгласно този подход, получаващото предприятие би признало:

1. Вноска в собствения капитал или разпределение от собствения капитал, оценено като разликата между справедливата стойност на прехвърленото възнаграждение и справедливата стойност на придобивания бизнес; и
2. Репутация, оценена като превишението на справедливата стойност на придобивания бизнес над придобитите разграничимите нетни активи.

Всичките четиринадесет членове на Съвета по международни счетоводни стандарти (IASB) изразиха съгласие с това решение.

*Следващ етап*

По време на бъдещи свои заседания Съветът по международни счетоводни стандарти (IASB) очаква да продължи обсъжданията относно методите на счетоводно отчитане по отношение на сделки и операции, попадащи в обхвата на този проект.

**Съвместно заседание на Съвета на САЩ по финансово-счетоводни стандарти (FASB) и Съвета по международни счетоводни стандарти (IASB)**

На 19 юни 2018 година Съветът на САЩ по финансово-счетоводни стандарти (FASB) заседава заедно със Съвета по международни счетоводни стандарти (IASB) за провеждане на образователна сесия, посветена на:

1. Проекта на Съвета по международни счетоводни стандарти (IASB), Подобрения в МСФО 8*Оперативни сегменти* и МСС 34 *Междинно финансово отчитане*, и проекта на Съвета на САЩ по финансово-счетоводни стандарти (FASB), посветен на проекта относно отчитането по сегменти (Документ по програмата 27). Дискусиите на двата Съвета се фокусираха върху проекта на Съвета на САЩ по финансово-счетоводни стандарти (FASB) и планираните мероприятия от разширената разяснителна програма.
2. Проекта на Съвета по международни счетоводни стандарти (IASB) относно основните финансови отчети и проекта на Съвета на САЩ по финансово-счетоводни стандарти (FASB), посветен на отчитането на финансовите резултати от дейността (Документ по програмата 21). Двата Съвета обсъдиха съответния си опит и получената обратна информация по техните проекти, включително:

	1. Взаимовръзката между това да се изисква допълнително дезагрегиране и дефинирането на междинни сборове на лицевата страна на отчета или отчетите за финансовите резултати от дейността;
	2. Взаимовръзката между прозрачност и съпоставимост; и
	3. Прилагането на съответните им проекти по отношение на финансови предприятия.
3. Проекта на Съвета по международни счетоводни стандарти (IASB) относно инициативата за оповестяване и проекта на Съвета на САЩ по финансово-счетоводни стандарти (FASB), посветен на общата рамка за оповестяване (Документ по програмата 11). Обсъждането включваше въпроса как се разработват и формулират изискванията за оповестяване и използването на целите на оповестяването.
4. Осъществявания от Съвета по международни счетоводни стандарти (IASB) Преглед след въвеждане на МСФО 13 *Оценяване по справедлива стойност*и измененията към изискванията за оповестяване в *Тема 820, Оценяване по справедлива стойност* на Съвета на САЩ по финансово-счетоводни стандарти (FASB), произтичащи от проекта на Съвета на САЩ по финансово-счетоводни стандарти (FASB) относно общата рамка за оповестяване (Документ по програмата 6).
5. Проектите относно репутация и обезценка (Документ по програмата 18). Двата Съвета обсъдиха различни аспекти на счетоводното отчитане на репутацията.
6. Съответните дейности, подкрепящи въвеждането и прилагането на новите стандарти за признаване на приходи (МСФО 15 *Приходи от договори с клиенти* и *Тема 606, Приходи от договори с клиенти* ) и стандартите за лизинга (МСФО 16*Лизинг* и *Тема 842, Лизинг*) (Документ по програмата 12).
7. Обобщение на проектите, които не бяха обсъдени на друго основание в течение на деня (Документ по програмата 15), с фокус върху:

	1. Издадената неотдавна от Съвета по международни счетоводни стандарти (IASB) *Концептуална рамка за финансово отчитане* и проекта на Съвета на САЩ по финансово-счетоводни стандарти (FASB), Концептуална рамка;
	2. Проекта на Съвета по международни счетоводни стандарти (IASB) относно финансовите инструменти с характеристики на собствен капитал и проекта на Съвета на САЩ по финансово-счетоводни стандарти (FASB) относно пасивите и собствения капитал; и
	3. Изследователския проект на Съвета по международни счетоводни стандарти (IASB) относно променливото възнаграждение и условното възнаграждение и проекта на Съвета на САЩ по финансово-счетоводни стандарти (FASB) относно подобряване на счетоводното отчитане на придобиването на активи и бизнес комбинации.

От двата съвета не бе поискано да вземат решения.